pythainlp/thai-wiki-dataset-v3 huggingface dataset:
พระนารทสัมพุทธเจ้า

ตามคัมภีร์อนาคตวงศ์ พระนารทสัมพุทธเจ้า เป็นพระพุทธเจ้าในอนาคต โดยหลังจากหมดยุคศาสนาของพระธรรมสามีสัมพุทธเจ้าแล้ว เกิดแผ่นดินใหม่ที่ไม่มีพระพุทธเจ้าเลยอยู่นานถึง 8 กัปป์ หลังจากนั้นเป็นมัณฑกัปที่มีพระพุทธเจ้า 2 พระองค์บังเกิดขึ้น คือ
พระนารทสัมพุทธเจ้า ( พระราหู )
พระรังสีมุนีสัมพุทธเจ้า
โดยพระองค์ได้บำเพ็ญบารมีมาอย่างยิ่งยวด โดยปรมัตถบารมีหนึ่งคือ ในสมัยพระกัสสปพุทธเจ้า  พระโพธิสัตว์ได้เกิดเป็นกษัตริย์มีพระนามว่า พระยาสิริคุตตมหาราช ครองเมืองมัลลนคร มีพระอัครมเหสีนามว่า ลัมภุราชเทวี มีพระราชโอรสและพระราชธิดา นามว่า นิโครธกุมารและโคตมีกุมารีตามลำดับ
วันหนึ่งมีพราหมณ์ 8 ท่าน มาทูลขอราชสมบัติและพระนคร  พระองค์ก็พระราชทานด้วยจิตใจที่ปลาบปลื้มยินดี และพาครอบครัวออกบวช ไปอาศัยอยู่ที่อาศรมในป่า
ในครั้งนั้นมียักษ์ชื่อว่า ยันตะ ร่างกายสูงถึง 120 ศอก มาขอพระราชโอรสและธิดาทั้งสอง พระองค์ เพื่อเป็นอาหาร และ ยันตะยักษ์ ยังกล่าวอีกว่า ถ้าได้ถวายพระราชโอรสและพระราชธิดาแล้ว อนาคตจะได้เป็นพระสัมมาสัมพุทธเจ้าอย่างแน่นอน  เมื่อพระยาสิริคุตตมหาราช'''ได้ฟังเช่นนั้นเกิดความปลาบปลื้มเป็นอย่างมาก จึงตอบว่า ไม่ใช่ไม่รักลูกทั้งสองแต่ท่านเป็นผู้ที่รักในพระโพธิญาณยิ่งกว่าสิ่งใด จึงตัดใจสละพระกุมารีทั้ง 2 ให้ยักษ์และหลั่งน้ำเหนือมือของยักษ์ พร้อมทั้งประกาศแก่เทวดาและพระแม่ธรณีให้เป็นสักขีพยาน แห่งมหาทานนี้ เมื่อยักษ์ได้รับมอบพระกุมารีทั้งสองไปแล้ว ก็เคี้ยวกินต่อหน้าต่อตาพระโพธิสัตว์ พระโพธิสัตว์เห็นเลือดที่ไหลจากปากของยักษ์ ก็มิได้หวาดกลัวเลยด้วยจิตใจอันเปี่ยมด้วยยินดี
ด้วยมหาทานบารมีที่พระองค์มิได้หวาดหวั่นใจเลยนี้ทำให้พระองค์มีพุทธรัศมีเหมือนสายฟ้าในกลีบเมฆรูปร่างเหมือนดอกบัวตลอดทั้งกลางวันและกลางคืน  พระวรกายสูง 20 ศอก มีพระชนมายุ 1 หมื่นปี มีไม้จันทร์เป็นมหาโพธิ  ในศาสนาของพระองค์ คนในยุคนั้นจะมีรูปร่างอันสวยงามน่ายินดี ด้วยบุญที่ท่านให้ลูกเป็นทาน  และยังมีภักษาหาร 7 ประการบังเกิดขึ้น  มนุษย์ก็ได้อาศัยภักษาหารนี้เลี้ยงชีพ
== อ้างอิง ==
พระพุทธเจ้า
เจ้าหญิงโทชิ

เจ้าหญิงโทชิ (; 648/653 — 3 พฤษภาคม 678) เจ้าหญิงแห่งญี่ปุ่นระหว่าง ยุคอะซุกะ ในประวัติศาสตร์ของญี่ปุ่นและเป็นจักรพรรดินีของ จักรพรรดิโคบุง
บุคคลที่เกิดในคริสต์ศตวรรษที่ 7
จักรพรรดินีญี่ปุ่น
บุคคลในยุคอะซุกะ
เจ้าหญิงญี่ปุ่น
เจ้าหญิงฮานาโกะ พระชายาในเจ้าชายมาซาฮิโตะ

เจ้าหญิงฮานาโกะ พระชายาในเจ้าชายมาซาฮิโตะ (; 19 กรกฎาคม พ.ศ. 2483) พระนามเดิม ฮานาโกะ สึงารุ  เป็นพระชายาในเจ้าชายมาซาฮิโตะ ฮิตาจิโนะมิยะ พระราชอนุชาในสมเด็จพระจักรพรรดิอากิฮิโตะ
== พระประวัติ ==
=== ครอบครัวและการศึกษา ===
เจ้าหญิงฮานาโกะประสูติเมื่อวันที่ 19 กรกฎาคม พ.ศ. 2483 เป็นธิดาคนที่สี่ของเคานต์โยชิตากะ สึงารุ กับฮิซาโกะ (สกุลเดิม โมริ) ซึ่งทั้งสองต่างมีพื้นเพมาจากตระกูลขุนนางเก่าแก่ของญี่ปุ่น
โดยโยชิตากะพระชนก เป็นผู้สืบตระกูลสึงารุคนสุดท้ายและเป็นบุตรบุญธรรมของไดเมียวแคว้นสึงารุ (ปัจจุบันคือเมืองฮิโรซากิ จังหวัดอาโอโมริ) ซึ่งแท้จริงแล้วพระชนกสืบเชื้อสายมาจากตระกูลโอวาริอันเป็นสาขาย่อยของตระกูลโทกูงาวะ และเป็นขุนนางชั้นสูงในยุคฟื้นฟูเมจิ ส่วนฮิซาโกะพระชนนีมาจากตระกูลโมริ ซึ่งตระกูลดังกล่าวเคยมีตำแหน่งเป็นไดเมียวปกครองแคว้นโชชูหรืออดีตจังหวัดนางาโตะ (ปัจจุบันคือจังหวัดยามางูจิ)
ด้วยเหตุนี้พระองค์จึงมีพระประยูรญาติจำนวนมากทั้งฝ่ายพระชนกและพระชนนี เช่น เจ้าหญิงคิกูโกะ พระชายาในเจ้าชายโนบูฮิโตะเป็นพระญาติชั้นที่สองเมื่อนับจากพระชนก และเป็นญาติชั้นที่สองของทากามาซะ อิเกดะอดีตผู้สืบตระกูลอิเกดะ พระภัสดาของอัตสึโกะ อิเกดะ พระเชษฐภคินี (พี่สะใภ้)
เจ้าหญิงฮานาโกะทรงเข้ารับการศึกษาตั้งแต่ระดับปฐมศึกษาจนถึงระดับมัธยมศึกษา ณ โรงเรียนกากูชูอิงอันเป็นโรงเรียนสำหรับลูกหลานชนชั้นเจ้านายและขุนนาง แล้วทรงศึกษาต่อจนสำเร็จการศึกษา ณ วิทยาลัยหญิงกากูชูอิงเมื่อปี พ.ศ. 2504
=== เสกสมรส ===
เจ้าหญิงฮานาโกะทรงมีปฏิสันถารกับเจ้าชายมาซาฮิโตะมาแต่เมื่อครั้งยังทรงศึกษาอยู่ในโรงเรียนกากูชูอิง สำนักพระราชวังได้ประกาศกำหนดการพระราชพิธีหมั้นเมื่อวันที่ 28 กุมภาพันธ์ พ.ศ. 2507 โดยมีพระราชพิธีหมั้นเมื่อวันที่ 14 เมษายน พ.ศ. 2507 และพระราชพิธีเสกสมรสเมื่อวันที่ 30 กันยายนปีเดียวกัน การนี้เจ้าชายมาซาฮิโตะได้รับพระราชทานพระอิสริยยศเป็น "ฮิตาจิโนะมิยะ" เป็นมหาสาขาใหม่ของพระราชวงศ์ แต่ทั้งสองพระองค์มิได้มีพระประสูติการพระราชบุตรเลยแม้แต่พระองค์เดียว
ปัจจุบันเจ้าชายมาซาฮิโตะและพระชายาประทับ ณ วังโคมาซาวาโดริ เขตชิบูยะ โตเกียว
== พระเกียรติยศ ==
=== พระอิสริยยศ ===
19 กรกฎาคม พ.ศ. 2483 – 30 กันยายน พ.ศ. 2507 : เลดีฮานาโกะ สึงารุ
30 กันยายน พ.ศ. 2507 – ปัจจุบัน : เจ้าหญิงฮานาโกะ พระชายาฯ
=== เครื่องราชอิสริยาภรณ์ ===
80px - เครื่องราชอิสริยาภรณ์รัตนมงกุฎ ชั้นที่ 1
==พงศาวลี==
== อ้างอิง ==
==แหล่งข้อมูลอื่น==
เจ้าชายมาซาฮิโตะและพระชายา — เว็บไซต์สำนักพระราชวังญี่ปุ่น 
เจ้าหญิงญี่ปุ่น
บุคคลจากโตเกียว
ตระกูลโทกูงาวะ
นักแปล
ด็อยท์เชอเว็ลเลอ

ด็อยท์เชอเว็ลเลอ (Deutsche Welle, ;  หรือ DW) เป็นบริการกระจายเสียงระหว่างประเทศสาธารณะที่ถือครองโดยรัฐ ซึ่งหนุนด้วยงบประมาณภาษีของรัฐบาลกลางเยอรมนี บริการมีถึง 30 ภาษา บริการโทรทัศน์ดาวเทียมของ DW มีช่องในภาษาอังกฤษ เยอรมัน, อูรดู, ฮินดี, สเปน, เบงกอล และอาหรับ ผลงานของ DW เป็นไปตามกฎหมายด็อยท์เชอเว็ลเลอ ซึ่งก็คือเนื้อหาเป็นอิสระจากอิทธิพลของรัฐบาล DW เป็นสมาชิกของสหภาพการกระจายเสียงแห่งทวีปยุโรป (EBU)
DW นำเสนออัปเดตบทความเป็นประจำในเว็บไซต์ข่าว และดำเนินการสำหรับศูนย์การพัฒนาสื่อต่างประเทศ DW Akademie โดยมีการประกาศเป้าหมายที่ระบุไว้ คือการสร้างข่าวที่เชื่อถือได้ ให้เข้าถึงภาษาเยอรมันและส่งเสริมความเข้าใจระหว่างประชาชน
DW ได้ออกอากาศมาตั้งแต่ ค.ศ. 1953 มีสำนักงานกลางที่บ็อนน์ ซึ่งมีการผลิตรายการวิทยุ อย่างไรก็ตาม รายการโทรทัศน์เกือบทั้งหมดผลิตที่เบอร์ลิน ทั้งสองที่ผลิงเนื้อหาข่าวสำหรับเว็บไซต์ DW
ใน ค.ศ. 2019 มีพนักงานประมาณ 1,500 คนและทำงานอิสระ 1,500 คนจาก 60 ประเทศ ทำงานให้กับด็อยท์เชอเว็ลเลอในสำนักงานที่กรุงบอนน์และเบอร์ลิน
== ประวัติ ==
ด็อยท์เชอเว็ลเลอได้ ได้เปิดตัวสถานีวิทยุและโทรทัศน์อย่างเป็นทางการเมื่อ วันที่ 3 พฤษภาคม ค.ศ. 1953 ผู้กล่าวปราศัยโดยนาย Theodor Heuss ประธานาธิบดีแห่งประเทศเยอรมัน (ในขณะนั้น) เป็นการออกอากาศทางโทรทัศน์ผ่านดาวเทียมเป็นครั้งแรก วันที่ 11 มิถุนายน ค.ศ. 1953 ในชื่อ องค์การกระจายเสียงและแพร่ภาพสาธาราณะแห่งประเทศเยอรมัน ชื่อย่อ ARD และดอยเช่อ เวลเล่อได้เห็นผ้องร่วมกัน ผู้ควมคุมการผลิตอย่างแรกโดยเครือข่ายของ Nordwestdeutscher Rundfunk (WDR) รายการต่าง ๆ ของ ด็อยท์เชอเว็ลเลอจึงให้ WDR เป็นผู้รับผิดชอบ ใน ค.ศ. 1960 ดอยเช่อ เวลเล่อกลายเป็นสื่อมวนชนอิสระ และวันที่ 7 มิถุนายน ค.ศ. 1972 จึงได้ร่วมกับ ARD ซึ่งเป็นสถานีวิทยุโทรทัศน์แห่งชาติ
=== โลโก้ ===
Deutsche Welle Dachmarke.svg|โลโก้ด็อยท์เชอเว็ลเลอ (ค.ศ. 1995–2012)
Deutsche Welle Logo.svg|โลโก้ด็อยท์เชอเว็ลเลอ (ค.ศ. 2012–ปัจจุบัน)
=== ภาษาที่ใช้ในการออกอากาศ ===
&nbsp;* สนับสนุนบางส่วนโดยด็อยช์ลันด์ฟุงก์ (จนถึง ค.ศ. 1993)
==ผู้อำนวยการทั่วไป==

12 ตุลาคม 1960 – 29 กุมภาพันธ์ 1968: Hans Otto Wesemann
1 มีนาคม 1968 – 29 กุมภาพันธ์1980: Walter Steigner
1 มีนาคม 1980 – 8 ธันวาคม 1980: Conrad Ahlers
19 ธันวาคม 1980 – 30 มิถุนายน 1981: Heinz Fellhauer (รักษาการ)
1 กรกฎาคม 1981 – 30 มิถุนายน 1987: Klaus Schütz
1 กรกฎาคม 1987 – 30 มิถุนายน 1989: Heinz Fellhauer
1 กรกฎาคม 1989 – 31 มีนาคม 2001: Dieter Weirich
1 เมษายน 2001 – 30 กันยายน 2001: Reinhard Hartstein (รักษาการ เป็น รองผู้อำนวยการ)
1 ตุลาคม 2001 – 30 กันยายน 2013: Erik Bettermann
1 ตุลาคม 2013 – ปัจจุบัน : Peter Limbourg
== หมายเหตุ ==
== อ้างอิง ==
=== ข้อมูล ===
McPhail, Thomas L. Global Communication: Theories, Stakeholders, and Trends. 2006, Blackwell Publishing. .
Wallis, Roger, and Stanley J. Baran. The Known World of Broadcast News: International News and the Electronic Media. 1990, Routledge. .
Wood, James. History of International Broadcasting. 2000, Institution of Engineering and Technology. .
== แหล่งข้อมูลอื่น ==
ทรูวิชั่นส์
สถานีโทรทัศน์
สถานีโทรทัศน์ในประเทศเยอรมนี
รัฐสภาชุมนุม

รัฐสภาชุมนุม (Convention Parliament) เป็นรัฐสภาในประวัติศาสตร์อังกฤษซึ่งชุมนุมกันโดยไม่มีการเรียกประชุมอย่างเป็นทางการจากพระมหากษัตริย์ เพราะพระองค์ยังไม่มีพระราชอำนาจบริบูรณ์
รัฐสภาอังกฤษ
หน่วยการบริหารของประเทศอังกฤษ
กระจกหกด้าน

กระจกหกด้าน เป็นรายการโทรทัศน์ประเภทสารคดีสั้น ในช่วงแรกกระจกหกด้านจะออกอากาศทุกเย็นวันจันทร์ – วันอังคาร เวลา 16:00–16:15 น. ย้ายเวลาออกอากาศไปเป็นพฤหัสบดี – ศุกร์ เวลา 11:15–11:30 น. ย้ายเวลาออกอากาศไปเป็นพุธ – พฤหัสบดี เวลา 15:45–16:00 น. ย้ายเวลาออกอากาศไปเป็นศุกร์ เวลา 17:45–18:00 น. ย้ายเวลาออกอากาศไปเป็นเสาร์ เวลา 16:15–16:30 น. ปัจจุบัน ย้ายเวลาออกอากาศไป เป็นวันพุธ เวลา 12:45-13:00 น. ทางช่อง 7 HD เริ่มออกอากาศครั้งแรก เมื่อวันที่ 1 สิงหาคม พ.ศ. 2526 และรายการกระจกหกด้านจะเป็นรายการสารคดีสั้นที่ออกอากาศยาวนานมากกว่า 40 ปี และกระจกหกด้านออกอากาศสารคดีสั้นวันละ 15 นาทีและ นับเป็นรายการสารคดีที่มีระดับความนิยมสูงสุด ชื่อรายการ กระจกหกด้าน มาจากคำสอนของสมเด็จพระพุฒาจารย์ (โต พรหมรังสี) ที่ว่า คนเราทุกวันนี้ ดีแต่ส่องกระจกด้านหน้าแต่เพียงด้านเดียว ให้เอากระจกหกด้านมาส่องเสียบ้าง แล้วจะเห็นเอง
สารคดีสั้นทุกชุดของรายการ นางสุชาดี มณีวงศ์ ซึ่งเป็นผู้ก่อตั้งบริษัทผู้ผลิตรายการ รับหน้าที่บรรยายและคัดสรรข้อมูลที่นำมาผลิต นอกจากนี้ เมื่อวันที่ 1 สิงหาคม พ.ศ. 2546 ยังมีการเปิดเว็บไซต์ที่รวบรวมสารคดีที่ออกอากาศไปแล้ว โดยแบ่งเป็น 6 หมวดหมู่ ได้แก่ ศิลปวัฒนธรรม ชีวิตและสิ่งแวดล้อม อาหารและโภชนาการ สุขภาพและวิทยาศาสตร์ บุคคลและสังคม รวมถึง
นับตั้งแต่การออกอากาศเป็นครั้งแรกมาจนถึงปัจจุบันนี้ เพลงประกอบธีมเปิดของรายการใช้เพลง Dancing Flames ของวง Mannheim Steamroller โดยภายหลังยังคงใช้เพลง Dancing Flames มาใส่จังหวะในแนวอินเดียแต่ยังคงแนวทำนองเดิมไว้ แต่มีการเปลี่ยนแปลงภาพกราฟิกซึ่งขึ้นอยู่กับการปรับเปลี่ยนรูปแบบรายการ
ต่อมาในวันที่ 28 สิงหาคม พ.ศ. 2558 รายการ กระจกหกด้าน ได้เพิ่มรายการใหม่ ในรูปแบบสมัยใหม่ (รวมถึงภาพ เสียง และกราฟิกแบบสมัยใหม่) เพื่อได้สาระอีกส่วนหนึ่ง ในชื่อ กระจกหกด้านบานใหม่
== รางวัล ==
รางวัลเมขลา ประเภทรายการสารคดีสั้นดีเด่น
รางวัลเมขลา ประเภทรายการความรู้และสาระดีเด่น
รางวัลเมขลา ประเภทรายการส่งเสริมความรู้ทั่วไปดีเด่น
รางวัลโทรทัศน์ทองคำ ประเภทรายการสารคดียอดเยี่ยม
รางวัลโทรทัศน์ทองคำ ประเภทส่งเสริมศิลปวัฒนธรรม
รางวัลโทรทัศน์ทองคำ ประเภทความรู้ยอดเยี่ยม
รางวัลโทรทัศน์ทองคำ ประเภทสารคดียาว
รางวัลโทรทัศน์ทองคำ รายการส่งเสริมศิลปวัฒนธรรมดีเด่น ประเภทรายการสั้น
สื่อมวลชนดีเด่นเพื่อเยาวชน สำนักงานคณะกรรมการส่งเสริมและประสานงานเยาวชนแห่งชาติ (ส.ย.ช.)
สื่อมวลชนดีเด่นประเภทสารคดีโทรทัศน์ จากมูลนิธิสื่อมวลชนคาทอลิกประเทศไทย
รางวัลส่งเสริมการอนุรักษ์พลังงานประเภทผู้ผลิตรายการโทรทัศน์ จากกระทรวงพลังงาน
รายการโทรทัศน์สร้างสรรค์สิ่งแวดล้อมยอดเยี่ยม ชมรมสภาวะแวดล้อมสยาม
ผู้ผลิตสารคดีทางโทรทัศน์ เพื่อชมรมสภาวะแวดล้อมสยาม รักษาสภาพแวดล้อมที่ดีของประเทศไทย (ปี 2530 , 2531 , 2532 , 2534 , 2535 , 2536 , 2537 และ 2540)
== อ้างอิง ==
== แหล่งข้อมูลอื่น ==
รายการย้อนหลังกระจกหกด้าน – โดยทาง ยูทูบ.
รายการโทรทัศน์ที่เริ่มออกอากาศตั้งแต่ พ.ศ. 2526
รายการโทรทัศน์ไทย
รายการโทรทัศน์ช่อง 7
รัฐสภาคาวาเลียร์

รัฐสภาคาวาเลียร์ (Cavalier Parliament, Pensionary Parliament) เป็นคำที่ใช้เรียกรัฐสภาแห่งอังกฤษระหว่างวันที่ 8 พฤษภาคม ค.ศ. 1661 24 มกราคม, ค.ศ. 1679 และ ค.ศ. 1689 “รัฐสภาคาวาเลียร์” เป็นรัฐสภาสมัยต่อจาก  “รัฐสภาคอนเว็นท์ชั่น” รัฐสภามีอายุนานถึง 17 ปีในระยะค่อนศตวรรษที่ พระเจ้าชาร์ลส์ที่ 2ทรงปกครองอังกฤษ สมาชิกรัฐสภาเช่นเดียวกับสภาก่อนส่วนใหญ่เป็นกลุ่มคาวาเลียร์หรือผู้นิยมกษัตริย์
รัฐสภาคาวาเลียร์มีความรับผิดชอบในการออกประมวลกฎหมายแคลเร็นดอน (Clarendon Code) ซึ่งประกอบด้วย:
พระราชบัญญัติสวามิภักดิ์ ค.ศ. 1661 (Corporation Act 1661)
พระราชบัญญัติสมานฉันท์ ค.ศ. 1662 (Act of Uniformity 1662)
พระราชบัญญัติการชมรม ค.ศ. 1664 (Conventicle Act 1664)
พระราชบัญญัติห้าไมล์ ค.ศ. 1665 (Five Mile Act 1665)
== ดูเพิ่ม  ==
รัฐสภา
สภาสามัญชน
รัฐสภาแห่งสหราชอาณาจักร
รัฐสภาอังกฤษ
หน่วยการบริหารของประเทศอังกฤษ
เจ้าหญิงแมรี พระราชกุมารีและเจ้าหญิงแห่งออเรนจ์

เจ้าหญิงแมรี พระราชกุมารีและเจ้าหญิงแห่งออเรนจ์ (Mary, Princess Royal and Princess of Orange; 4 พฤศจิกายน ค.ศ. 1631 - 24 ธันวาคม ค.ศ. 1660) เจ้าหญิงแมรีประสูติเมื่อวันที่ 4 พฤศจิกายน ค.ศ. 1631ที่พระราชวังเซนต์เจมส์ในกรุงลอนดอน และสิ้นพระชนม์ที่พระราชวังไวท์ฮอลล์ในกรุงลอนดอนเช่นกัน เจ้าหญิงแมรีเป็นพระราชธิดาองค์โตในสมเด็จพระเจ้าชาร์ลส์ที่ 1 แห่งอังกฤษและ พระราชินีเฮนเรียตตา มาเรีย เป็นพระมเหสีของเจ้าชายวิลเลียมแห่งออเรนจ์และเคานท์แห่งนาส์ซอ และเป็นพระราชมารดาของสมเด็จพระเจ้าวิลเลียมที่ 3 แห่งอังกฤษ เจ้าหญิงแมรีทรงเป็นพระราชกุมารีองค์แรกของอังกฤษ
== ดูเพิ่ม ==
พระราชวงศ์อังกฤษ
บุคคลจากเวสต์มินสเตอร์
เจ้าหญิงอังกฤษ
ราชวงศ์สจวต
ผู้สำเร็จราชการแทนพระองค์ที่เป็นสตรี
ชาวอังกฤษเชื้อสายฝรั่งเศส
เจ้าหญิงสกอตแลนด์
เสียชีวิตจากฝีดาษ
ราชกุมารี
พระเจ้าวิลเลียมที่ 3 แห่งอังกฤษ
เจ้าหญิงสึงูโกะแห่งทากามาโดะ

เจ้าหญิงสึงูโกะแห่งทากามาโดะ (; ประสูติ 8 มีนาคม พ.ศ. 2529) เป็นพระธิดาในเจ้าชายโนริฮิโตะ ทากามาโดะโนะมิยะ กับเจ้าหญิงฮิซาโกะ พระชายาฯ เป็นพระญาติชั้นที่หนึ่งของสมเด็จพระจักรพรรดิอากิฮิโตะ
== พระประวัติ ==
เจ้าหญิงสึงูโกะแห่งทากามาโดะประสูติเมื่อวันที่ 8 มีนาคม พ.ศ. 2529 เป็นพระธิดาองค์โตในเจ้าชายโนริฮิโตะ ทากามาโดะโนะมิยะ กับเจ้าหญิงฮิซาโกะ พระชายาฯ มีพระขนิษฐาอีกสองพระองค์ คือ โนริโกะ เซ็งเงะ และอายาโกะ โมริยะ
เจ้าหญิงสึงูโกะทรงการศึกษาระดับประถมศึกษาและมัธยมศึกษาจากโรงเรียนกากูชูอิง ทรงศึกษาต่อระดับอุดมศึกษาสาขาวัฒนธรรมนานาชาติศึกษา (Intercultural Studies) วิทยาลัยหญิงกากูชูอิง แต่ทรงหยุดเรียน (drop) เมื่อเดือนมีนาคม พ.ศ. 2548 และทรงศึกษาต่อที่ด้านจิตวิทยาอาชญากร (criminal psychology) และสังคมวิทยา (sociology) ณ มหาวิทยาลัยเอดินบะระในสกอตแลนด์ ตั้งแต่วันที่ 13 เมษายน พ.ศ. 2547 จนถึงวันที่ 1 กรกฎาคม พ.ศ. 2551 และทรงหยุดเรียน
ในเดือนมีนาคม พ.ศ. 2556 พระองค์สำเร็จการศึกษาปริญญาตรีจากโรงเรียนศิลปศาสตร์นานาชาติ (School of International Liberal Studies) มหาวิทยาลัยวาเซดะ
== พระกรณียกิจ ==
พ.ศ. 2549 เจ้าหญิงสึงูโกะทรงร่วมงานในพระราชพิธีครบรอบการอภิเษกสมรสของแกรนด์ดยุกอ็องรีกับแกรนด์ดัชเชสมาเรีย เตเรซาแห่งลักเซมเบิร์ก ในฐานะตัวแทนของสมาชิกพระราชวงศ์ญี่ปุ่น
เดือนสิงหาคม พ.ศ. 2554 พระองค์ตามเสด็จเจ้าหญิงฮิซาโกะ พระชนนี ในงานนิทรรศการศิลปะผู้พิการโตเกียว ครั้งที่ 28 ซึ่งถูกจัดขึ้น ณ ห้างสรรพสินค้าเซบุ อิเกบูกูโระ โตเกียว ซึ่งผู้ชนะในการแข่งขันนี้ได้จะรับเกียรติถ่ายภาพร่วมกับเจ้าหญิงฮิซาโกะและเจ้าหญิงสึงูโกะ
เดือนเมษายน พ.ศ. 2556 พระองค์ทรงเป็นหนึ่งในกรรมการประจำประเทศญี่ปุ่นของยูนิเซฟ และร่วมประกอบพระกรณียกิจร่วมกับพระชนนีอยู่เสมอ ๆ ในเดือนสิงหาคมปีเดียวกันนั้น พระองค์ได้เสด็จเยือนประเทศศรีลังกา ตามคำกราบทูลเชิญของมหินทะ ราชปักษะ (Mahinda Rajapaksa) ประธานาธิบดีศรีลังกา เพื่อร่วมฉลองในวันครบรอบ 60 ความสัมพันธ์ทางการทูตระหว่างสองประเทศ โดยพระองค์ได้รับการต้อนรับอย่างดีจากศีรันถิ ราชปักษะ (Shiranthi Rajapaksa)
เดือนพฤษภาคม พ.ศ. 2558 เจ้าหญิงสึงูโกะได้ตามเสด็จเจ้าหญิงฮิซาโกะเยือนเมืองวาตาริ จังหวัดมิยางิ ซึ่งได้รับความเสียหายจากเหตุแผ่นดินไหวและคลื่นสึนามิในโทโฮะกุ พ.ศ. 2554 ทอดพระเนตรความเรียบร้อยของกองบังคับการหน่วยยามฝั่งแห่งที่ 2 และทรงเยี่ยมหน่วยกู้ภัยทางน้ำมิยางิ ซึ่งเป็นหน่วยงานในสังกัดของสมาคมกู้ภัยทางน้ำญี่ปุ่นที่เจ้าหญิงฮิซาโกะพระชนนีเป็นประธานกิตติมศักดิ์ หลังจากนั้นทรงวางพวงมาลาไว้อาลัยแด่ผู้เสียชีวิต และมีพระดำรัสให้กำลังใจแก่สมาชิก
== พงศาวลี ==
== อ้างอิง ==
== แหล่งข้อมูลอื่น ==
Her Imperial Highness Princess Takamado and her family at the Imperial Household Agency website
เจ้าหญิงญี่ปุ่น
บุคคลจากมหาวิทยาลัยเอดินบะระ
บุคคลจากมหาวิทยาลัยวาเซดะ
ออคเซนเฮาเซินแอบบีย์

อารามออคเซนเฮาเซิน (Reichsabtei Ochsenhausen) เดิมเป็นแอบบีย์ของคณะเบเนดิกติน ตั้งอยู่ที่ออคเซนเฮาเซิน ไม่ไกลจากเมืองบิเบอร์ราค รัฐบาเดิน-เวือร์ทเทิมแบร์ค ทางไต้ของประเทศเยอรมนี
==ประวัติ==
ตามตำนานที่มาของวัดกล่าวกันว่าในคริสต์ศตวรรษที่ 9 อ็ออคเซนเฮาเซินเป็นที่ตั้งของสำนักชีชื่อ “โฮเฮ็นฮูเซ็น” (Hohenhusen) ที่ถูกทิ้งร้างเมื่อมีการรุกรานจากฮังการีเมื่อต้นคริสต์ศตวรรษที่ 10 ต่อมาขณะที่ชาวนากำลังไถนาอยู่คันไถก็ไปเกยหีบสมบัติที่แม่ชีฝังไว้ก่อนที่จะหลบหนีไป ผู้คนจึงได้ก่อสร้างอารามรงจุดที่พบสมบัติ อารามจึงได้สมญานามว่า “Ochsen” ซึ่งแปลว่าวัว
อารามได้รับการสถาปนาเมื่อปี ค.ศ. 1093 เดิมขึ้นอยู่กับอารามนักบุญเบลส แบล็กฟอเรสต์ แต่ต่อมาได้รับเลื่อนฐานะเป็นอิมพีเรียลแอบบีย์เมื่อปี ค.ศ. 1391 และในปี ค.ศ. 1495 ก็ได้เป็น “ดินแดนอิสระ” (Reichsfrei)
ในปี ค.ศ. 1803 อารามถูกปิดและเวนคืนไปเป็นของเจ้าชายฟรานซ จอร์จ เม็ตเตอร์นิค พระโอรสเจ้าชายฟรานซขายอารามให้กับอาณาจักรเวือร์ทเทิมแบร์คในปี  ค.ศ. 1825 แม้ว่าอารามจะถูกปิดไปชั่วระยะเวลาหนึ่งแต่ตัวโบสถ์และสิ่งก่อสร้างต่างๆ ยังอยู่พร้อมไม่ได้รับความเสียหายเท่าใดนัก  มาในระหว่างปี ค.ศ. 1964 ถึงปี ค.ศ. 1984 รัฐบาเดิน-เวือร์ทเทิมแบร์คก็บูรณปฏิสังขรณ์ตัวโบสถ์และสิ่งก่อสร้างที่เป็นของอาราม  ตัวอารามเป็นสถาปัตยกรรมและศิลปกรรมแบบบาโรกซึ่งบางครั้งได้รับสมญานามว่า “สวรรค์ของบาโรก” (Himmelreich des Barocks) ในปัจจุบันส่วนหนึ่งของอารามเป็นที่ตั้งของสถาบันดนตรีสำหรับเยาวชนแห่งบาเดิน-เวือร์ทเทิมแบร์ค และอารามในปัจจุบันมีฐานะเป็นโบสถ์ประจำเมืองที่เรียกว่า เซนต์จอร์จ
== ดูเพิ่ม  ==
คริสต์ศาสนสถาน
สถาปัตยกรรมบาโรก
==แหล่งข้อมูลอื่น==
[ http://www.ochsenhausen.de เว็บไซต์อารามของหมู่บ้านอ็อคเซ็นเฮาเซ็น] (ภาษาเยอรมัน)
==รูปภาพ==
ไฟล์:Ochsenhausen klosterkirche 001 Nave.JPG|ช่องทางเดินกลาง
ไฟล์:Ochsenhausen klosterkirche 003 altar of the cross.JPG|แท่นบูชาแห่งกางเขนหน้าแท่นบูชาเอก
ไฟล์:Ochsenhausen klosterkirche 004 altar of the cross.JPG|กางเขนเหนือแท่นบูชาแห่งกางเขน
ไฟล์:Ochsenhausen klosterkirche 005 main altar.JPG|แท่นบูชาเอกการสวมมงกุฏของพระแม่มารี
ไฟล์:Ochsenhausen klosterkirche 007 Organ.JPG|ออร์แกน
ไฟล์:Ochsenhausen klosterkirche 008 Pulpit.JPG|แท่นเทศน์
ไฟล์:Ochsenhausen klosterkirche 010 Pulpit.JPG|ทูตสวรรค์แบกแท่นเทศน์
ไฟล์:Ochsenhausen klosterkirche 014 Madonna and child.JPG|แม่พระและพระกุมาร
ไฟล์:Ochsenhausen klosterkirche 023.JPG|จิตรกรรมฝาผนังบนเพดานเหนือช่องทางเดินกลาง
ไฟล์:Ochsenhausen klosterkirche 029 fresco veneration of monstrance.JPG|ภาพเขียนการบูชา monstrance
คริสต์ศาสนสถานแบบบาโรก
อารามคริสต์ในประเทศเยอรมนี
อิมพีเรียลแอบบีย์
นอร์มัลแมปปิง

นอร์มัลแมปพิง (normal mapping) เป็นการใช้เทกซ์เจอร์ให้ค่าแนวฉากพื้นผิวบนแต่ละจุดบนโพลีกอนชิ้นหนึ่ง ๆ โดยจะทำให้การสะท้อนแสงตรงจุดนั้นเปลี่ยนไป ซึ่งจากหลักการนี้ทำให้เราสามารถสร้างภาพลวงตา เพื่อช่วยให้โมเดลสามมิติที่มีความละเอียดต่ำดูเหมือนมีรายละเอียดมากขึ้นทั้งที่มีจำนวนโพลีกอนเท่าเดิม
== การคำนวณ ==
การคำนวณแสงในการสะท้อนแบบลัมแบร์ท (หรือการสะท้อนแสงพร่า) ซึ่งไม่ขึ้นกับทิศทางผู้มองนั้นหาค่าความสว่างได้จากผลคูณจุดของเวกเตอร์หนึ่งหน่วยจากจุดที่จะให้สีไปยังจุดกำเนิดแสง กับเวกเตอร์หนึ่งหน่วยแนวฉากตรงจุดที่จะให้สีนั้น ผลที่ได้คือค่าความเข้มหรือความสว่างของแสงที่จุดนั้น
I_{D}=\mathbf{L}\cdot\mathbf{N}*C*I_{L}
I_{D} ค่าความเข้มแสงที่สะท้อนแบบแสงพร่า, \mathbf{L} ค่าเวกเตอร์หนึ่งหน่วยจากจุดตกกระทบไปยังจุดกำเนิดแสง, \mathbf{N} ค่านอร์มอลเวกเตอร์หนึ่งหน่วย, C สี และ I_{L} คือความเข้มแสงขาเข้า
== ดูเพิ่ม ==
แนวฉาก
บัมป์แมปปิง
ดิสเพลซเมนต์แมปปิง
พารัลแลกซ์แมปปิง
ความเป็นจริงเสมือน
คอมพิวเตอร์กราฟิกส์สามมิติ
ประติมากรรมดิจิทัล

ประติมากรรมดิจิทัล เป็นเทคนิคในการสร้างแบบจำลองสามมิติ โดยใช้เครื่องมือเพื่อใช้กด ดึง ทำให้เรียบ บีบหรือบิดด้วยแรงกดดึงชนิดต่างๆเพื่อสร้างแบบจำลองสามมิติในลักษณะเดียวกับการปั้นดินน้ำมัน นิยมใช้ร่วมกับอุปกรณ์ที่สามารถกำหนดค่าแรงกดได้เช่น tablet ชนิดต่างๆที่รองรับแรงกดหลายระดับ ซอฟต์แวร์ในกลุ่มนี้บางตัวสามารถทำงานได้หลายระดับความละเอียด (multi-resolution) ทำให้สามารถแยกรายละเอียดในระดับชั้นต่างๆแยกจากกัน ช่วยให้ผู้ใช้สามารถเกลี่ยพื้นผิวในระดับความละเอียดต่ำให้เรียบหรือปรับแต่งรูปร่างโดยไม่มีผลกับลวดลายที่ทำไว้ก่อนหน้าในระดับความละเอียดที่สูงกว่า พวกที่รองรับ multi-resolution ได้แก่ 3D-Coat, Blender, Hexagon, Modo, Mudbox, Silo 2 และ ZBrush เป็นต้น
ประติมากรรมดิจิทัลสามารถทำได้กับโพลีกอนแบบร่างแห หรืออาจปั้นแต่งเพื่อเปลี่ยนค่าความหนาแน่นซึ่งเรียงตัวกันเป็นข้อมูลแบบ voxel เช่นในซอฟต์แวร์ 3D-Coat วิธีหลังนี้ช่วยให้ผู้ใช้ไม่ต้องกังวลกับทอพอโลยีของแบบจำลองสามมิติ ซึ่งอาจมีปัญหากระจายตัวไม่สม่ำเสมอบนพื้นผิวแบบจำลอง ทำให้บางจุดมีโพลีกอนน้อยหรือแน่นเกินไปโดยไม่จำเป็น
คอมพิวเตอร์กราฟิกส์สามมิติ
โลเรนโซ โมนาโก

ลอเร็นโซ โมนาโค (ภาษาอังกฤษ: Lorenzo Monaco; ชื่อเมื่อแรกเกิด: Piero di Giovanni) (ราว ค.ศ. 1370 - ค.ศ. ค.ศ. 1425) เป็นจิตรกรสมัยกอธิคชาวอิตาลีของปลายคริสต์ศตวรรษที่ 14 มีความเชี่ยวชาญทางการเขียนภาพจิตรกรรมแบบกอธิคนานาชาติ ลอเร็นโซเข้านิกายคามัลโดเลเซ (Camaldolese) ที่วัดซานตามาเรีย เดกลิ อันเจลิที่ฟลอเรนซ์ในปีค.ศ. 1391แต่ก็ลาออกเสียก่อนที่จะรับศีลบวช แม้กระนั้นก็ยังเป็นที่รู้จักกันในชื่อ “Lawrence the Monk” งานของ ลอเร็นโซมีอิทธิพลจากการเขียนแบบกอธิคนานาชาติของปลายคริสต์ศตวรรษที่ 14 และแบบตระกูลการเขียนแบบเซียนนา (Sienese school)
งานชิ้นสำคัญก็ได้แก่:
“พระแม่มารีและพระบุตรกับนักบุญ”[http://cgi.www.sandiegomuseum.org/cgi-bin/www.sandiegomuseum.org/image.pl?mode=&painting=9437&axis=1052066455]  (ค.ศ. 1395-ค.ศ. 1402)
งานแท่นบูชาเป็นภาพ “การสวมมงกุฏของพระแม่มารี”  (ราว ค.ศ. 1407-ค.ศ. 1409) เขียนให้สำนักสงฆ์คามัลโดเลเซ
“เหตุการณ์ในชีวิตของนักบุญเบ็นเนดิค”  (Incidents in the Life of Saint Benedict) (ราว ค.ศ. 1407-ค.ศ. 1409)
“การประสูติของพระเยซู”(ค.ศ. 1409) เป็นแผงที่เชื่อว่าเป็นส่วนหนึ่งของ
แมวเหมียวพเนจร

อริสโตแคตส์ (The Aristocats) ออกฉายวันที่  11 ธันวาคม พ.ศ. 2513 กำกับโดย Wolfgang Reitherman.
== ผู้พากย์ ==
Eva Gabor รับบทเป็น Duchess
Phil Harris รับบทเป็น J. Thomas O'Malley (ชื่อเต็ม: Abraham de Lacy Giuseppe Casey Thomas O'Malley)
Gary Dubin รับบทเป็น Toulouse
Liz English รับบทเป็น Marie
Dean Clark รับบทเป็น Berlioz
Roddy Maude-Roxby รับบทเป็น Edgar Balthazar
Scatman Crothers รับบทเป็น Scat Cat
Paul Winchell รับบทเป็น Shun Gon
Lord Tim Hudson รับบทเป็น Hit Cat
Vito Scotti รับบทเป็น Peppo
Thurl Ravenscroft รับบทเป็น Billy Boss
Sterling Holloway รับบทเป็น Roquefort
Pat Buttram รับบทเป็น Napoleon
George Lindsey รับบทเป็น Lafayette
Hermione Baddeley รับบทเป็น Madame Adelaide Bonfamille
Charles Lane รับบทเป็น Georges Hautecourt
Nancy Kulp รับบทเป็น Frou-Frou
Monica Evans รับบทเป็น Abigail Gabble
Carole Shelley รับบทเป็น Amelia Gabble
Bill Thompson รับบทเป็น Uncle Waldo
Peter Renaday รับบทเป็น French Milkman/Le Petit Cafe Cook/Truck Movers (ไม่ปรากฏในเครดิต)
==อ้างอิง==
==บรรณานุกรม==
== แหล่งข้อมูลอื่น ==
The Aristocats at Don Markstein's Toonopedia. Archived from the original on April 4, 2012.
ภาพยนตร์แอนิเมชันของดิสนีย์
ภาพยนตร์ที่ออกฉายในปี พ.ศ. 2513
ภาพยนตร์เกี่ยวกับแมว
อาคารโอเชียนวัน

ตึกโอเชี่ยนวัน (Ocean 1 Tower) เป็นคอนโดมิเนียม ตั้งอยู่ที่หาดจอมเทียน พัทยา จังหวัดชลบุรี มีความสูง 91 ชั้น หรือสูง 320 เมตร สูงกว่าตึกใบหยก 2 40 เมตร และ คิววันของออสเตรเลีย 50 เมตร
ตึกโอเชี่ยนวัน มีมูลค่า 1.2 หมื่นล้านบาท เป็นของบริษัท สยามเบสต์เอ็นเตอร์ไพร์ส จำกัด โดยนายบรูโน่ พินเกล ชาวเยอรมัน
== ดูเพิ่ม ==
50 ลำดับ ตึกที่สูงที่สุดในโลก
ตึกระฟ้าในประเทศไทย
==อ้างอิง==
พัทยา
โอเชียน
เอกสารข้อมูลความปลอดภัย

Material safety data sheet หรือย่อว่า MSDS คือ รายละเอียดของสารเคมีอันตราย ตามกฎหมายความปลอดภัยในการทำงาน
== รายละเอียดของ MSDS ==
MSDS จะมีลักษณะคล้าย 'ฉลาก' ที่ติดไว้ที่หีบห่อภาชนะบรรจุหรือวัสดุห่อหุ้มสารเคมีอันตราย ซึ่งจะบอกให้รู้ถึงอันตรายของสิ่งที่อยู่ในภาชนะบรรจุ ด้วยป้ายสัญลักษณ์ที่แสดงอันตราย โดยมีการแสดงรายละเอียด ดังนี้
ชื่อทางเคมี หรือ ชื่อทางวิทยาศาสตร์
CAS No. หรือ UN/ID No.
รายละเอียดผู้ผลิต ผู้นำเข้า
การใช้ประโยชน์
ค่ามาตรฐานความเป็นพิษ
คุณสมบัติทางกายภายและเคมี
อันตรายต่อสุขภาพ
ความคงตัวและการเกิดปฏิกิริยา
อัคคีภัย/ระเบิด
การเก็บรักษา/ขนส่ง
การกำจัดกรณีรั่วไหล
อุปกรณ์ป้องกันอันตรายส่วนบุคคล
การปฐมพยาบาล
ผลกระทบต่อสิ่งแวดล้อม
การปฏิบัติเมื่อเกิดเหตุฉุกเฉิน
เพื่อให้ผู้ปฏิบัติงานทำงานกับสารเคมีอันตรายนั้นๆ ได้อย่างถูกวิธีและปลอดภัย อีกทั้งสามารถรับมือกับเหตุฉุกเฉินใดๆ อันอาจเกิดจากสารเคมีอันตรายนั้นๆ เป็นแนวทางในการปฎิบัติงานกับสารเคมี
== อ้างอิง ==
วัสดุ
เอกสาร
อาชีวอนามัยและความปลอดภัย
ซัลเฟอร์เฮกซะฟลูออไรด์

ซัลเฟอร์เฮกซาฟลูออไรด์ (Sulfur hexafluoride)  เป็นสารประกอบอนินทรีย์ มีสูตรเคมี SF6   เป็นก๊าซโพพิแลนต์ไม่มีกลิ่น ไม่มีพิษ ไม่ไวต่อปฏิกิริยา มีความหนาแน่น 6.13 g/L ที่ระดับน้ำทะเล มากกว่าอากาศ 6 เท่า  ถูกค้นพบเป็นครั้งแรกโดย Henri Moira และ Paul Lebeau ในปี ค.ศ. 1901
ซัลเฟอร์เฮกซาฟลูออไรด์ไม่ละลายในน้ำ แต่ละลายในตัวทำละลาย นิยมใช้ประโยชน์ในอุตสาหกรรมอิเล็กทรอนิกส์ โดยเฉพาะในการผลิตเซอร์กิตเบรกเกอร์ และสวิตช์เกียร์ที่ใช้กับระบบไฟฟ้าแรงสูง
คณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ ระบุว่าซัลเฟอร์เฮกซาฟลูออไรด์เป็นแก๊สเรือนกระจก ที่มีสามารถสร้างผลกระทบรุนแรงกว่าคาร์บอนไดออกไซด์ 22,000 เท่า แต่เนื่องจากก๊าซนี้มีความหนาแน่นสูง จึงลอยตัวลงต่ำ และไม่มีผลทำให้อุณหภูมิผิวโลกสูงขึ้น
แก๊สเรือนกระจก
สารประกอบออกตาเฮดรอล
จักรพรรดิซ่งไท่จง

สมเด็จพระจักรพรรดิซ่งไท่จง (宋太宗; 939-997) มีพระนามเดิมว่า เจ้ากวังอี้ เป็นจักรพรรดิองค์ที่ 2 แห่งราชวงศ์ซ่งของจีน พระองค์ทรงครองราชย์ตั้งแต่ ค.ศ. 976 จนสวรรคตใน ค.ศ. 997 พระองค์เป็นพระอนุชาของจักรพรรดิซ่งไท่จู่ และเป็นพระราชบิดาของจักรพรรดิซ่งเจินจง ผู้สืบราชบัลลังก์ต่อจากพระองค์
==พระบรมวงศานุวงศ์==
พระอัครมเหสี
*จักรพรรดินีซูเต๋อ(淑德皇后尹氏) สกุลอิน
*จักรพรรดินีอี๋เต๋อ(懿德皇后符氏) สกุลฝู
*จักรพรรดินีหมิงเต๋อ(明德皇后李氏)
*จักรพรรดินีหยวนเต๋อ(元德皇后李氏) สกุลหลี่
พระสนม
*พระสนมแซ่ซุน(贵妃孙氏)
*พระสนมแซ่จ้าง(贵妃臧氏)
*พระสนมแซ่ฟาง(贵妃方氏)
*พระสนมเต๋อ(德妃朱氏)
*พระสนมแซ่เกา(贤妃高氏)
*พระสนมแซ่เซา(贤妃邵氏)
*พระสนมแซ่หลี่(淑仪李氏)
*พระสนมแซ่อู่(淑仪呉氏)
พระโอรส
*จ้าว หยวนจัว (汉恭宪王赵元佐) เกิดจากพระมเหสีหยวนเต๋อ
*จ้าว หยวนชี่ (昭成太子赵元僖)
*จ้าว เหิง (真宗) เกิดจากพระมเหสีหยวนเต๋อ
*จ้าว หยวนเฟิน (商恭靖王赵元份)
*จ้าว หยวนเจีย (越文惠王赵元杰)
*จ้าว หยวนโว (镇恭懿王赵元偓)
*จ้าว หยวนไต่ (楚恭惠王赵元侢)
*จ้าว หยวนเหยี่ยน (周恭肃王赵元俨)
*จ้าว หยวนอี้ (崇王赵元亿)
== อ้างอิง ==
==แหล่งข้อมูลอื่น==
ประวัติจริงของเพลงจักรพรรดิ
ไท่จง
ราชวงศ์ซ่งเหนือ